ΓΡΑΠΤΗ ΕΡΩΤΗΣΗ E-2939/00

υποβολή: Michl Ebner (PPE-DE) προς την Επιτροπή

(19 Σεπτεμβρίου 2000)

Θέμα: Κοινή πολιτική στους τομείς του ασύλου, της ελεύθερης κυκλοφορίας των προσώπων και της μεταναστεύσεως

Με την έναρξη ισχύος της Συνθήκης του Άμστερνταμ, την 1 Νοεμβρίου 1999, η πολιτική ασύλου, η ελεύθερη κυκλοφορία των προσώπων, η πολιτική θεωρήσεως διαβατηρίων, οι διατάξεις για τη διέλευση των συνόρων, η πολιτική μεταναστεύσεως και τα δικαιώματα τωνπηκόων τρίτων χωρών εμπίπτουν στην αρμοδιότητα της Κοινότητας. Τα άρθρα 61 έως 63 της Συνθήκης περί ιδρύσεως της Ευρωπαϊκής Κοινότητας θεσπίζουν ένα συγκεκριμένο στόχο, τον οποίο η Ένωση θα πρέπει να επιτύχει εντός πέντε ετών. Αναφορικά με την πολιτική στους τομείς του ασύλου, της ελεύθερης κυκλοφορίας των προσώπων και της μεταναστεύσεως αντικείμενο συζητήσεως αποτελούν, μεταξύ άλλων, οι ελάχιστοι κανόνες για τηνποδοχή των αιτούντων άσυλο, την προσωρινή προστασία, τις προϋποθέσεις εισόδου και παραμονής, την παράνομη μετανάστευση και διαμονή και την αναγνώριση των δικαιωμάτων τωνπηκόων τρίτων χωρών που διαμένουν νομίμως στην ΕΕ.

Η Επιτροπή καλείται να αναφέρει τις συγκεκριμένες προτάσεις που έχει εκπονήσει σχετικά με τα θέματα αυτά, την πρόοδο που έχει σημειωθεί στις σχετικές εργασίες και το στάδιο στο οποίο βρίσκεται σήμερα η κοινή πολιτική στους τομείς του ασύλου, της ελεύθερης κυκλοφορίας των προσώπων και της μεταναστεύσεως.

Απάντηση του κυρίου Vitorino εξ ονόματος της Επιτροπής

(9 Νοεμβρίου 2000)

Η Επιτροπή παραπέμπει το αξιότιμο μέλος του Κοινοβουλίου στα συμπεράσματα της Προεδρίας του Ευρωπαϊκού Συμβουλίου του Tampere (Οκτώβριος 1999) και τον πίνακα σχετικά με την πρόοδο που έχει επιτευχθεί στην προσπάθεια δημιουργίας ενός χώρου Ελευθερίας, Ασφαλείας και Δικαιοσύνης ο οποίος μεταβιβάστηκε επίσημα στο Κοινοβούλιο και του οποίου η νέα έκδοση θα μεταβιβαστεί σύντομα στο Συμβούλιο και στο Κοινοβούλιο στα πλαίσια της προετοιμασίας της ετήσιας συζήτησης στο Κοινοβούλιο, το Γενάρη του 2001, σχετικά με την πρόοδο στους τομείς της δικαιοσύνης και των εσωτερικώνποθέσεων (ΔΕΥ).

Οι προτάσεις της Επιτροπής από τον Μάιο του 1999 καθώς και οι τροποποιημένες προτάσεις μετά τη γνώμη του Κοινοβουλίου (Σεπτέμβριος 2000) είναι οι ακόλουθες:

- κανονισμός ΕΚ του Συμβουλίου σχετικά με την δημιουργία του συστήματος Eurodac για την παραβολή των δακτυλικών αποτυπωμάτων των αιτούντων άσυλο καθώς και ορισμένων άλλων αλλοδαπών (26 Μαΐου 1999) και την τροποποιημένη πρόταση μετά τη γνώμη του Κοινοβουλίου (15 Σεπτεμβρίου 2000).

- οδηγία του Συμβουλίου σχετική με το δικαίωμα επανένωσης των οικογενειών (1η Δεκεμβρίου 1999) και τροποποιημένη πρόταση του Κοινοβουλίου (10 Οκτωβρίου 2000)

- απόφαση του Συμβουλίου για την δημιουργία ενός Ευρωπαϊκού Ταμείου για τους Πρόσφυγες (14 Δεκεμβρίου 1999) και τροποποιημένη πρόταση μετά τη γνώμη του Κοινοβουλίου (Σεπτέμβριος 2000).

- κανονισμός (ΕΚ) του Συμβουλίου που ορίζει τον κατάλογο των χωρών των οποίων οιπήκοοιπόκεινται στηνποχρέωση βίζας προκειμένου να περάσουν τα εξωτερικά σύνορα καθώς και τον κατάλογο των χωρών των οποίων οιπήκοοι εξαιρούνται από αυτή τηνποχρέωση (26 Ιανουαρίου 2000) και τροποποιημένη πρόταση μετά από γνώμη του Κοινοβουλίου (21 Σεπτεμβρίου 2000)

- οδηγία του Συμβουλίου σχετικά με τους ελάχιστους κανόνες για την παροχή προσωρινής προστασίας σε περίπτωση μαζικής εισόδου προσώπων καθώς και σχετική με τα μέτρα εξασφάλισης ισορροπίας όσον αφορά τις προσπάθειες των κρατών μελών για τηνποδοχή των προσώπων αυτών και την ανάληψη των συνεπειών αυτής τηςποδοχής (24 Μαΐου 2000)

- οδηγία του Συμβουλίου σχετική με τους ελάχιστους κανόνες για τις διαδικασίες χορήγησης και της αφαίρεσης του καθεστώτος του πρόσφυγα (20 Σεπτεμβρίου 2000)

Εγκρίθηκαν επίσης ένα έγγραφο εργασίας της Επιτροπής με τίτλο προς κοινούς κανόνες σχετικά με τις διαδικασίες ασύλου (3 Μαρτίου 1999) και ένα έγγραφο εργασίας τωνπηρεσιών σχετικά με την επανεξέταση της Συνθήκης του Δουβλίνου: εκπόνηση της κοινοτικής νομοθεσίας η οποία θα ορίζει πιο κράτος μέλος θα είναιπεύθυνο για την εξέταση μια αίτησης για χορήγηση ασύλου πουποβλήθηκε σε ένα από τα κράτη μέλη (21 Μαρτίου 2000).

Η Επιτροπή σκοπεύει επίσης να παρουσιάσει, πριν τον τέλος της χρονιάς 2000, δυο πολιτικές ανακοινώσεις, μία σχετικά με την μετανάστευση και μια σχετικά με την κοινή διαδικασία ασύλου και ένα ομοιόμορφο καθεστώς που θα ισχύει σε όλη την Ένωση για τα άτομα στα οποία χορηγείται άσυλο.